ओबीसी की छात्रवृत्ति शुरू करवाई जाए
बारां| धाकड़छात्र परिषद की ओर से ओबीसी की छात्रवृत्ति शुरू करने के लिए जिला संयोजक योगेश जिला मंत्री विजेंद्र धाकड़ के नेतृत्व में एसडीएम को ज्ञापन दिया। ज्ञापन में बताया कि पूरे प्रदेश भर में ओबीसी के लिए छात्र-छात्राओं की समाज कल्याण विभाग की छात्रवृत्ति बंद कर दी है। इससे गरीब छात्र-छात्राओं को आगे पढ़ने में परेशानी हो रही है।
मीडिया प्रभारी नरेश नगर अध्यक्ष जीतू ने बताया कि सात दिन के अंदर इस समस्या का समाधान नहीं हुआ, तो परिषद की ओर से उग्र आंदोलन किया जाएगा। इसमें ओबीसी के सभी संगठन के कार्यकर्ता शामिल रहेंगे। कार्यक्रम में पांचाल छात्र परिषद के पूर्व जिलाध्यक्ष लेखराज पांचाल, नगर उपाध्यक्ष अंशुल धाकड़, नगर संयोजक जीतू, अटरू तहसील संयोजक जितेंद्र, हेमंत नागर, रवि, एबीवीपी जिला सह संयोजक बृजेश यदुवंशी आदि मौजूद थे।
hin_Deva hin_Deva hin_Deva